I denne konkurransen deltar:

* Lillehammer kommune
* Øyer kommune
* Gausdal kommune

**KONKURRANSEGRUNNLAG**

Åpen anbudskonkurranse

etter anskaffelsesforskriftens del I og III

**FOR ANSKAFFELSE AV**

**Rammeavtale for tømming av avløpsslam**

Innhold

[1 GENERELL BESKRIVELSE 3](#_Toc93325407)

[1.1 Oppdragsgiver 3](#_Toc93325408)

[1.2 Anskaffelsens gjenstand, formål og avtalevilkår 3](#_Toc93325409)

[1.3 Deltilbud 3](#_Toc93325410)

[1.4 Oppdragets varighet og avtalestruktur 4](#_Toc93325411)

[1.5 Volum 4](#_Toc93325412)

[1.6 Viktige datoer 4](#_Toc93325413)

[2 REGLER FOR GJENNOMFØRING AV KONKURRANSEN 5](#_Toc93325414)

[2.1 Anskaffelsesprosedyre 5](#_Toc93325415)

[2.2 Skatteattest 5](#_Toc93325416)

[2.3 Taushetsplikt 5](#_Toc93325417)

[2.4 Vedståelsesfrist 5](#_Toc93325418)

[2.5 Oppdatering av konkurransegrunnlaget 5](#_Toc93325419)

[2.6 Tilleggsopplysninger 6](#_Toc93325420)

[2.7 Forbud mot at oppdragsgiverens ansatte deltar i konkurransen 6](#_Toc93325421)

[2.8 Offentlighet 6](#_Toc93325422)

[2.9 Avlysing av konkurransen 6](#_Toc93325423)

[2.10 Kommunikasjon og tilleggsinformasjon 7](#_Toc93325424)

[3 DET EUROPEISKE EGENERKLÆRINGSSKJEMA (ESPD) 7](#_Toc93325425)

[3.1 Generelt om ESPD 7](#_Toc93325426)

[3.2 Nasjonale avvisningsgrunner 7](#_Toc93325427)

[3.3 Kvalifikasjonskrav 8](#_Toc93325428)

[4 AVGJØRELSE AV KONKURRANSEN 9](#_Toc93325429)

[4.1 Tildelingskriterier – evaluering av tilbud 9](#_Toc93325430)

[4.2 Evalueringsmetode 10](#_Toc93325431)

[5 INNLEVERING AV TILBUD OG TILBUDSUTFORMING 11](#_Toc93325432)

[5.1 Innlevering av tilbud 11](#_Toc93325433)

[5.2 Elektronisk signatur ved levering 11](#_Toc93325434)

[5.3 Krav til tilbudet 11](#_Toc93325435)

[5.3.1 Organisering av tilbudsdokumentene 11](#_Toc93325436)

[5.3.2 Tilbudets innhold 12](#_Toc93325437)

[5.3.3 Alternative tilbud 12](#_Toc93325438)

[5.4 Sladdet tilbud 12](#_Toc93325439)

[6 VEDLEGG 12](#_Toc93325440)

# GENERELL BESKRIVELSE

Oppdragsgiver

I denne konkurransen deltar kommunene Lillehammer, Øyer og Gausdal.

Konkurransen gjennomføres av Lillehammer kommune på vegne av oppdragsgiverne.

Vi inviterer til åpen anbudskonkurranse for rammeavtale for tømming av avløpsslam i kommunene.

Eventuelle spørsmål skal rettes til kontaktperson på oppdragsgivers konkurransegjennomføringsverktøy (Mercell).

Felles avtale for Lillehammer, Øyer og Gausdal kommuner vil bli inngått av Lillehammer Kommune.

Anskaffelsens gjenstand, formål og avtalevilkår

Oppdragsgiver har til hensikt å inngå avtale om kjøp av tjenester knyttet til tømming og transport av avløpsslam fra slamavskillere (septiktanker), tette tanker og andre mindre renseinnretninger med mer i henhold til kommunenes lokale tømmeforskrifter.

Kommunene har et samlet areal på ca 2 310 km², og det er relativt langt mellom ytterpunktene. Slammet skal transporteres til sentralt mottak ved Lillehammer renseanlegg, Dampsagveien 120, 2609 Lillehammer.

Det bor i dag ca 40 000 mennesker i kommunene.

Kartblad med oppdragsgivers nedslagsfelt og kjøreavstand til Lillehammer renseanlegg er vedlagt som vedlegg 5.

Som kontraktbestemmelser gjelder NS 9430:2013 Alminnelige kontraktbestemmelser om periodisk innsamling og transport av avfall med de korreksjoner/endringer som fremgår av Vedlegg 3 – Spesielle avtalevilkår.

Det vil ikke bli avholdt befaring/informasjonsmøte. Det forutsettes at tilbyder på egen hånd skaffer seg tilstrekkelig oversikt over alle forhold som er relevante for avtalen, som for eksempel vurdering av veg- og adkomstforhold etc.

Deltilbud

Det er ikke anledning til å legge inn tilbud på deler av leveransen.

Oppdragets varighet og avtalestruktur

Kontraktens varighet er 5 år med opsjon på 1+1 års prolongering. Opsjonen er en ensidig rettighet for oppdragsgiver.

Ønsket oppstart er fra 01.04.2022. Det må opplyses i tilbudet om denne dato aksepteres.

Avtalens varighet er satt med bakgrunn i at rammeavtalen antas å medføre større investeringer i utstyr for gjennomføring og tilfredsstillelse av de krav som stilles.

Det skal inngås èn rammeavtale med èn leverandør gjeldende for alle 3 kommuner.

Volum

Estimert årlig volum for anskaffelsen i NOK:

|  |  |
| --- | --- |
| **Kommune** | **Antatt årlig volum ekskl mva** |
| Lillehammer | 1 700 000 |
| Øyer  | 1 000 000 |
| Gausdal | 1 400 000 |

Antatt årlig verdi er basert på siste års omsetning.

## Viktige datoer

Fremdriftsplan og aktuelle tidsfrister er oppgitt i Mercell.

Det tas forbehold om eventuelle endringer i fremdriftsplanen.

# REGLER FOR GJENNOMFØRING AV KONKURRANSEN

## Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del III. Kontraktstildeling vil bli foretatt etter prosedyren åpen anbudskonkurranse, jfr. FOA § 13-1(1).

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises etter forskrift om offentlige anskaffelser § 24-8(1) b. Oppdragsgiver kan avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige, jfr. forskriftens § 24-8(2) a.

Leverandøren oppfordres derfor på det sterkeste til å følge de anvisninger som gis i dette konkurransegrunnlaget med vedlegg og eventuelt stille spørsmål ved uklarheter via kommunikasjonsmodulen i Mercell-portalen.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

## Vedståelsesfrist

Leverandøren må vedstå seg sitt tilbud minimum 4 måneder etter tilbudsfrist.

Oppdatering av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer eller endringer i konkurransegrunnlaget som ikke er av vesentlig karakter.

Rettelser, suppleringer eller endringer vil bli formidlet til alle leverandører som har registrert sin interesse i Mercell.

Opplysninger som oppdragsgiver gir på forespørsel fra en tilbyder, vil umiddelbart bli sendt til alle øvrige tilbydere i anonymisert form.

Opplysninger om rettelser, suppleringer og endringer kunngjøres elektronisk via Mercell-portalen. Ved en revisjon av konkurransen, vil dette vises som en ny versjon av konkurransen. Tilleggsopplysninger vil fremkomme i fanebladet Tilleggsinformasjon i Mercell portalen. Leverandører som allerede har meldt sin interesse til konkurransen, vil få en melding via sin e-post om at det er gitt tilleggsinformasjon, eller det er gjort en revisjon av konkurransen. Følg da linken i denne meldingen for å komme inn på den aktuelle konkurransen.

Dersom det oppdages feil i konkurransegrunnlaget, bes det om at dette formidles til oppdragsgiver via kommunikasjonsmodulen i Mercell-portalen.

Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan han skriftlig be om tilleggsopplysninger via kommunikasjonsmodulen i Mercell-portalen. Dersom det oppdages feil i konkurransegrunnlaget, skal dette snarest formidles skriftlig til oppdragsgiver via kommunikasjonsmodulen i Mercell-portalen.

Forbud mot at oppdragsgiverens ansatte deltar i konkurransen

En ansatt hos oppdragsgiver kan ikke delta i konkurranse eller inngå kontrakt med den administrasjonen hvor han/hun tjenestegjør hvis deltakelse kan komme i strid med grunnleggende krav i anskaffelseslovens § 4. Det samme gjelder firma som helt eller i overveiende grad eies av en eller flere av oppdragsgivers ansatte. Det er tilbyders plikt å informere oppdragsgiver om eierforhold som kan medføre brudd på de samme krav og oppdragsgiver skal ta en vurdering av en eventuell avvisning i hver enkelt sak.

Offentlighet

For allmennhetens innsyn i tilbud og anskaffelsesprotokoll gjelder lov av offentlighet i forvaltningen.

## Avlysing av konkurransen

Oppdragsgiver forbeholder seg retten til å avlyse konkurransen dersom det foreligger saklig grunn. En avlysning eller totalforkastelse skal alltid begrunnes iht. oppdragsgivers opplysningsplikt.

## 2.10 Kommunikasjon og tilleggsinformasjon

All kommunikasjon i prosessen skal foregå via Mercell-portalen og være på norsk.

Dette for å sikre at all kommunikasjon blir loggført. Når leverandør er inne på konkurransen, velges fanebladet Kommunikasjon. Klikk deretter på ikonet «Ny melding» i menylinjen. Skriv inn informasjon til oppdragsgiver og trykk deretter på «send». Oppdragsgiver mottar så meldingen. Hvis spørsmålet angår alle tilbydere, vil oppdragsgiver besvare dette anonymt ved å gi svaret som en tilleggsinformasjon. Tilleggsinformasjon er tilgjengelig under fanebladet Kommunikasjon/underfanebladet Tilleggsinformasjon. Leverandør vil også få en e-post med en link til tilleggsinformasjonen.

# DET EUROPEISKE EGENERKLÆRINGSSKJEMA (ESPD)

Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier, skal leverandøren fylle ut ESPD skjema integrert i Mercell-portalen. Den eller de leverandørene som tildeles kontrakt må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

Oppdragsgiver kan på ethvert tidspunkt i konkurransen be leverandøren levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

Den eller de leverandørene som blir innstilt til kontraktsinngåelse, må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat»: De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder og alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunnene.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

* §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.
* 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Kvalifikasjonskrav

**Støtte fra andre virksomheter - forpliktelseserklæring og utfylling ESPD-skjema**
Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, eller tekniske og faglige kvalifikasjoner, skal det dokumenteres at leverandøren råder over de nødvendige ressursene. Dette kan dokumenteres ved for eksempel å fremlegge en forpliktelseserklæring fra disse virksomhetene.

Videre skal den støttende virksomheten også levere egen erklæring, i form av ESPD-skjema, som dokumentasjon på oppfyllelse av de relevante kvalifikasjonskravene.

**A: Registrert i handelsregister eller foretaksregister**

Leverandør skal være registrert i et foretaksregister eller et handelsregister i medlemsstaten som leverandøren er etablert i. Som beskrevet i bilag XI til direktiv 2014/24/EU; leverandører fra visse medlemsstater kan være nødt til å oppfylle andre krav i nevnte bilag.

Dokumentasjon:
Dokumenteres med firmaattest fra Brønnøysundregisteret eller tilsvarende for utenlandske leverandører.

**B: Økonomisk og finansiell kapasitet**

Leverandøren skal ha økonomisk kapasitet til å gjennomføre oppdraget, og det kreves minimum en rating på 4 hos experian.no.

Dokumentasjonskrav: Oppdragsgiver innhenter selv kredittrating hos www.experian.no. Dersom bedriften er nystartet, kan økonomisk soliditet sannsynliggjøres på annen måte.

**C: Tekniske og faglige kvalifikasjoner**

Leverandøren skal ha erfaring fra tilsvarende oppdrag.

Dokumentasjon:
Beskrivelse av leverandørens inntil 3 mest relevante oppdrag i løpet av de siste 3 årene. Beskrivelsen må inkludere angivelse av oppdragets verdi, tidspunkt og mottaker (navn, telefon og e-post). Det er leverandørens ansvar å dokumentere relevans gjennom beskrivelsen.

**D: System for kvalitetssikring og miljøstandard.**

Leverandøren skal ha et velfungerende kvalitetssikringssystem.

Dokumentasjon:
Tilbyder skal dokumentere eller gi en utfyllende beskrivelse av sitt kvalitetssikringssystem. Eventuelt kan ISO-sertifisering eller annen 3-parts kvalitetsstandard vedlegges.

Leverandøren skal ha et velfungerende miljøstyringssystem.

Dokumentasjon:
Beskrivelse av bedriftens rutiner og systemer for miljøstyring. Hvis rutinene er beskrevet i virksomhetens kvalitets- eller miljø- ledelsessystem i henhold til ISO 14001, Miljøfyrtårn eller tilsvarende 3.-parts verifiserte systemer, skal gyldig sertifikat fremlegges.

# AVGJØRELSE AV KONKURRANSEN

## Tildelingskriterier – evaluering av tilbud

Tildelingen vil skje på bakgrunn av hvilket tilbud som har det beste forholdet mellom pris, kvalitet og miljø, basert på følgende kriterier:

|  |  |  |
| --- | --- | --- |
| **Kriterium** | **Vekt** | **Dokumentasjon/vurderingsgrunnlag** |
| 1. **Pris**
 | **60 %** | Utfylt Vedlegg 1 – Prisskjema. Alle arkfaner og celler hvor det etterspørres priser skal være utfyltTilbudt samlet sum i arkfane «Prissammenstilling» vil bli lagt til grunn.  |
| 1. **Kvalitet**
 | **40 %** | Basert på kravspesifikasjonen, skal det gis en beskrivelse av hvordan kontrakten tenkes planlagt og gjennomført. Beskrivelsen skal minimum besvare følgende punkter:* Oppdragsforståelse/løsningsbeskrivelse:
* Reservekapasitet/beredskap
* Kommunikasjon og service
 |

1. Vedr kriterium 1 - Pris:

I evalueringen av pris vil det bli tatt hensyn til følgende elementer:

* Tilbudspris
* Oppdragsgivers vurdering av prisvirkning av eventuelle forbehold og avvik som ikke er av en karakter som gjør at tilbudet blir avvist.
1. Vedr kriterium 2 – Kvalitet:

I evalueringen av kvalitet vil oppdragsgiver evaluere den totale besvarelsen av de følgende punktene (ikke uttømmende):

Oppdragsforståelse/løsningsbeskrivelse:

Tilbyder må blant annet beskrive opplegg for gjennomføring av kontrakten, herunder redegjørelse for vaktordning samt rutiner for utarbeiding, ajourhold og rapportering av abonnentregister. Det skal angis hvilket elektronisk system som benyttes hos tilbyder, og hvordan dette kommuniserer med både KOMTEK, Gemini Privat og øvrige standardsystemer. I beskrivelsen skal det også inngå redegjørelse for ruteplanlegging.

Tilbyder skal redegjøre for oppdragsløsning der det kreves flere biler (anlegg med volum > 10 m³.

Reservekapasitet/beredskap

Tilbyder må beskrive løsninger dersom feil eller problemer skulle oppstå med planlagt materiell og ressurser. Beredskapsopplegg for akutte oppdrag, inklusive høytider som jul og påske skal beskrives.

Kommunikasjon og service

Beskrivelse av dette.

## Evalueringsmetode

I evalueringen blir det gitt poeng på en skala der beste tilbud innen hvert kriterium/ underkriterium får 10 poeng. De øvrige tilbud gis poeng i forhold beste tilbud. Poengene blir multiplisert med vektingen og deretter summert. Tilbudet med den høyeste sammenlagte poengsum blir vurdert som det mest fordelaktige tilbudet, og er vinner av konkurransen.

Oppdragsgiverens beslutning om hvem som skal tildeles kontrakt, meddeles skriftlig til alle deltakerne samtidig og i rimelig tid før kontraktsinngåelse.

# INNLEVERING AV TILBUD OG TILBUDSUTFORMING

Leverandøren bekrefter ønske om å levere tilbud elektronisk i Mercell ved å gå til fanebladet ”Gi tilbud”, og deretter trykke på knappen ”Jeg ønsker å tilby." Dette er kun ment som en indikator på hvorvidt oppdragsgiver kan forvente tilbud eller ikke, og forplikter ikke leverandøren til å levere tilbud. Det er ønskelig at leverandøren bekrefter om de ønsker å tilby så raskt som mulig.

Innlevering av tilbud

Alle tilbud skal leveres elektronisk via Mercell portalen, www.mercell.no innen tilbudsfristen. For sent innkomne tilbud vil bli avvist. (Systemet tillater heller ikke å sende inn tilbud elektronisk via Mercell etter tilbudsfristens utløp.)

For spørsmål knyttet til funksjonalitet i verktøyet, ta kontakt med Mercell Support på tlf 21 01 88 60 eller på e-post support@mercell.com.

Det anbefales at tilbudet leveres i god tid før fristens utløp.

Skulle det komme tilleggsinformasjon fra oppdragsgiver som fører til at til tilbyder ønsker å endre tilbudet før tilbudsfristen utgår, kan dette gjøres inntil tilbudsfristen utgår. Det sist leverte tilbudet regnes som det endelige tilbudet.

Elektronisk signatur ved levering

Tilbyder vil under innleveringsprosessen bli bedt om en elektronisk signatur for å bekrefte at det er aktuell virksomhet som har sendt inn tilbudet. Elektronisk signatur kan skaffes på www.commdes.com, www.buypass.no eller www.bankid.no.

Det gjøres oppmerksom på at det kan ta noen dager å få levert elektronisk signatur, slik at denne prosessen settes i gang så snart som mulig.

Krav til tilbudet

### Organisering av tilbudsdokumentene

Tilbyder skal ved utarbeidelse av sitt tilbud organisere innholdet i henhold til følgende rekkefølge:

1. Datert tilbudsbrev med tilbudssum (inkl mva), signert av bemyndiget person.
2. Utfylt prisskjema (Vedlegg 1).
3. Dokumentasjon vedrørende kvalifikasjonskrav (konkurransegrunnlagets punkt 3.3).
4. Dokumentasjon vedrørende tildelingskriterier (konkurransegrunnlagets pkt 4.1).
5. Eventuelle avvik og forbehold.
6. Eventuelle vedlegg til tilbudet som ikke passer inn som del av de andre punktene.

### Tilbudets innhold

Alle avvik og forbehold skal tydelig fremgå i tilbudet.

Avvik og forbehold vil kunne medføre avvisning av tilbudet.

Det skal redegjøres presist og entydig for ethvert forbehold mot spesielle avtalevilkår eller kravspesifikasjonen, slik at oppdragsgiver kan vurdere disse uten å måtte be om ettersending og avklaring av opplysninger og dokumentasjon.

Tilbyder kan ikke påberope seg avvik og forbehold som er beskrevet andre steder i tilbudet. Oppdragsgiver har likevel rett til å ta hensyn til åpenbare forbehold og avvik som er beskrevet andre steder i tilbudet, dersom han skulle oppdage dette i evalueringen.

### Alternative tilbud

Alternative tilbud aksepteres ikke.

Prisskjemaets beskrevne løsninger for tømming skal prises.

Sladdet tilbud

Det skal leveres en sladdet utgave av tilbudet der det er gjort unntak for opplysninger som er underlagt en lovbestemt eller lovhjemlet taushetsplikt, jfr Offentleglova. Taushetsbelagte opplysninger i en offentlig anskaffelse vil typisk være opplysninger som er å regne som forretningshemmeligheter. Av forvaltningslovens § 13 første ledd nr. 2 følger det at taushetsplikten omfatter opplysninger om «tekniske innretninger og fremgangsmåter eller drifts- og forretningsforhold som vil være av konkurransemessig betydning å hemmeligholde av hensyn til den som opplysningen angår».

# VEDLEGG

Komplett konkurransegrunnlag består av all informasjon registrert i Mercell samt følgende dokumenter:

Vedlegg 1: Prisskjema
Vedlegg 2: Kravspesifikasjon
Vedlegg 3: Utkast kontraktbestemmelser (NS 9430:2013)
Vedlegg 4: Generelle avtalevilkår Lillehammer, Øyer og Gausdal kommuner
Vedlegg 5: Oversiktsplan for kjøreavstander Lillehammer
 Oversiktsplan for kjøreavstander Øyer
 Oversiktsplan for kjøreavstander Gausdal